**Școala de toamnă - CORPUS**

organizată de

Școala doctorală de Științe Umaniste a Universității Ovidius din Constanța

**13-16 septembrie 2017**

Școala doctorală de Științe Umaniste a Universității Ovidius din Constanța organizează prima ediție a Școlii doctorale de toamnă CORPUS, care se va desfășura în perioada 13 - 16 septembrie la Constanța (România). Această manifestare științifică plurilingvă (în limbile franceză, engleză și română) oferă ocazia tinerilor cercetători din regiune să se formeze în domeniul metodologiei cercetării și să-și prezinte demersurile științifice în curs.

Tema de lucru aleasă pentru acest an este corpusul în științele umaniste, temă centrală și generală pentru cercetători din domenii precum literatură, lingvistică, didactică sau studii culturale. Într-adevăr, între selectarea datelor ce urmează a fi analizate, metodele de colectare a acestor date, criteriile de selecție ale corpusului în funcție de problematica cercetării, identificarea variabilelor și aplicarea metodelor de analiză, tânărul cercetător trebuie să parcurgă un traseu sinuos și adesea dificil.

Tematica propusă pentru școala de toamnă va permite doctoranzilor să discute problemele legate de elementele pe care se bazează propria lor cercetare cu profesori-cercetători invitați care își vor prezenta punctele de vedere asupra metodologiei cercetării și vor îndruma atelierele de lucru.

**Public vizat :** doctoranzi înscriși într-unul dintre domeniile următoare : literatură, lingvistică, didactica limbilor, studii culturale.

Doctoranzilor li se solicită să poată urmări conferințele în cel puțin una dintre limbile de lucru propuse : franceză, engleză, română.

**Derularea Școlii de toamnă :**

- zilele1-3 dimineața - prelegeri susținute de profesori invitați pe tema generală a constituirii și analizei corpusului în diferite domenii ale științelor umaniste (literatură, lingvistică, didactică)

- zilele 1-3 după-amiaza - ateliere de lucru (desfășurate în paralel) privind cercetările doctoranzilor, concentrându-se pe corpusul deja ales de aceștia pentru analiză. Profesorii invitați propun discuții și îmbunătățiri ale cercetărilor în curs. Repartizarea doctoranzilor pe ateliere se face din timp, prin înscrierea într-una din ariile tematice din domeniile de competență ale profesorilor invitați.

- ziua 4 - prezentarea pe ateliere a lucrarilor tinerilor cercetători sub formă de comunicări orale

- În urma formării, doctoranzii vor avea la dispoziție 2 luni pentru redactarea unui text de 5-6 pagini ce vizează descrierea corpusului cercetării lor (opțional). Textele vor fi verificate de profesorii invitați și publicate într-o revistă indexată BDI.

**Limbile de lucru: franceză, engleză și română**

**Profesori invitați:**

* Mariella Causa, Université Montaigne Bordeaux [limbi de lucru : franceza și italiana]
* Maria Candea, Université Paris 3 Sorbonne Nouvelle [limbi de lucru : franceza și româna]
* Adina Ciugureanu, Directorul Școlii Doctorale, Universitatea *Ovidius* [limbi de lucru : engleza și româna]
* Hélène Quanquin, Université Paris 3 Sorbonne Nouvelle [limbi de lucru : franceza și engleza]
* Monica Vlad, Școala Doctorală de Științe Umaniste, Universitatea *Ovidius* [limbi de lucru : franceza și româna]

**Tinerii cercetători ai universităților din regiune care doresc să participe la Școala de toamnă vor trimite până în data de 28 mai, la adresa de e-mail** **monicavlad@yahoo.fr****, o propunere de o jumatate de pagina care să cuprindă:**

**- numele, titlul tezei și numele conducătorului de doctorat, școala doctorală;**

**- limbile de lucru (înțelegere / comunicare);**

**- o descriere a problematicii tezei și a corpusului;**

**- una / două întrebari pe care ar dori să lucreze cu privire la construcția sau analiza propriului lor corpus de cercetare.**

**Propunerile vor fi trimise într-una dintre limbile de lucru (franceză, engleză sau română).**

Doctoranzii vor fi anuntati daca sunt acceptați la Școala de toamnă, după evaluarea de către comitetul științific, până la data de 25 iunie.

**Comitetul științific:**

* Prof. univ. dr. Gheorghe Bârlea, Școala Doctorală de Științe Umaniste, Universitatea *Ovidius*
* Prof. univ. dr. Mariella Causa, Université Montaigne Bordeaux
* Conf. dr. HDR Maria Candea, Université Paris 3 Sorbonne Nouvelle
* Prof. univ. dr. Adina Ciugureanu, Directorul Școlii Doctorale, Universitatea *Ovidius*
* Prof. univ. dr. Angelo Mitchievici, Școala Doctorală de Științe Umaniste, Universitatea *Ovidius*
* Conf. dr. HDR Hélène Quanquin, Université Paris 3 SorbonneNouvelle
* Prof. univ. dr. Eduard Vlad, Directorul Școlii Doctorale, Universitatea *Ovidius*
* Conf. dr. HDR Monica Vlad, Școala Doctorală de Științe Umaniste, Universitatea *Ovidius*

**NB. BECO AUF este partenerul evenimentului. Nu există taxă de participare, dar costurile de transport, cazare și masă vor fi comunicate doctoranzilor selectați. O parte din aceste costuri vor fi acoperite de către AUF.**

**Locuri limitate - 30 de doctoranzi !**